Traditsioonilisele ungari köögile on omased paprika, searasv, punane sibul ja hapukoor. Kogu maailm arvab, et ungari kokakunsti iseloomustab rohke paprika kasutamine. Tegelikult sattus paprika ungari kööki pooljuhuslikult kreeklaste ja türklaste vahendusel. Kuni 16.-18. sajandini maitsestati  toite muude vürtsidega, mis on tuntud ka mujal maailmas: pipra, tüümiani, muskaadi, safrani, majoraani, basiiliku, ingveri jm. Paprika jäi pikaks ajaks eranditult talupoegade maitseaineks. Üldlevinud maitseaineks sai paprika alles 19. sajandi esimesel poolel.